CELEX: 62019TN0827
Language: mt
Date: 2019-12-02 00:00:00
Title: Kawża T-827/19: Rikors ippreżentat fit-2 ta’ Diċembru 2019 – Gaspar vs Il-Kummissjoni

24.2.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 61/48
            
         
      Rikors ippreżentat fit-2 ta’ Diċembru 2019 – Gaspar vs Il-Kummissjoni
      (Kawża T-827/19)
      (2020/C 61/61)
      Lingwa tal-kawża: l-Ingliż
      
         Partijiet
      
      
         Rikorrent: Norbert Gaspar (Mensdorf, il-Lussemburgu) (rappreżentant: R. Wardyn, avukat)
      
         Konvenuta: Il-Kummissjoni Ewropea
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla d-deċiżjoni tal-Kummissjoni tat-23 ta’ Mejju 2018; u
               
            
                  —
               
               
                  tikkundanna lill-Kummissjoni għall-ispejjeż.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka żewġ motivi.
      
                  1.
               
               
                  L-ewwel motiv ibbażat fuq il-ksur tal-Artikolu 11(2) tal-Anness VIII tar-Regolamenti tal-Persunal u tal-Artikolu 7(1) tad-dispożizzjonijiet ġenerali ta’ implimentazzjoni:
                  
                              —
                           
                           
                              is-snin ta’ servizz trasferibbli għandhom jiġu kkalkulati fuq il-bażi tal-ammont effettivament ittrasferit li minnu għandu jitnaqqas l-apprezzament tal-kapital bejn id-data tal-applikazzjoni għal trasferiment u d-data attwali tat-trasferiment;
                           
                        
                              —
                           
                           
                              il-PMO żbalja meta kkalkula d-drittijiet għall-pensjoni trasferibbli abbażi biss tal-ammont ipprovdut mill-amministrazzjoni nazzjonali fid-deċiżjoni provviżorja filwaqt li l-ammont effettivament ittrasferit ma kkorrispondix unikament mal-apprezzament tal-kapital bejn id-data tal-applikazzjoni għal trasferiment u d-data attwali tat-trasferiment.
                           
                        
            
                  2.
               
               
                  It-tieni motiv ibbażat fuq l-arrikkiment indebitu tal-Unjoni:
                  
                              —
                           
                           
                              il-kalkolu tas-snin trasferibbli abbażi ta’ ammont provviżorju li kien suġġett għal kalkolu mill-ġdid u li ma kkorrispondix unikament mal-apprezzament tal-kapital bejn id-data tal-applikazzjoni għal trasferiment u d-data attwali tat-trasferiment irriżulta f’arrikkiment indebitu tal-Unjoni.